*Megkérdezték tőle: „Hol van ő?” „Nem tudom” - felelte.* (Jn 9,12)

Őszinte válasz: nem tudom. Vajon miért keresik Őt a kérdezők? Ezt sem tudjuk. Talán kérdéseiket feltenni vagy saját testükben cipelt betegségtől megszabadulni vágytak? A válasz: nem tudjuk. E kérdésfelvetéssel csak azt próbáltam sugalmazni: jól el tudunk élni úgy, hogy egy sor kérdésre nem tudjuk a választ. De ha nagyon feszít a kíváncsiság van kitől megkérdezni: Jézus. Ő tudja a választ kérdéseinkre és hajlandó is válaszolni. Tőle soha senki nem kap olyan választ, hogy: nem tudom.

De nem mindegy mit kezdünk a válasszal, mire használjuk. Kérdezz Jézustól és válaszol. Az Ő királysága terjesztésére minden ismeretet és választ megad, mert az az Atyát dicsőíti.

Mit kezdek a válasszal? Pusztán ismeret szerzése jó dolog, de Krisztus követése során nem elég. A válasz maga Jézus, de nem az ismeret, hanem a Vele való kapcsolat tesz élővé. *Vadon Gyula*